
ЖШС "Smart kids"  бөбекжай  балабақшасы
ӘДІСТЕМЕЛІК КЕҢЕСТІҢ КЕЗЕКТІ ОТЫРЫСЫ

ХАТТАМА №1

Өткізілген уақыты: қыркүйек 2026 жыл
Тақырыбы: Әдістемелік қызметтің жұмысын ұйымдастыру.
Мақсаты: 2026-2027 оқу жылына арналған әдістемелік қызмет шеңберінде мектепке дейінгі ұйым педагогтерінің қызметін ұйымдастыру.
Барлық  педагогтар  саны: 6
Қатысқан педагогтар саны: 6

Күн тәртібі:
1.МДҰ педагогтерінің кәсіби жетістіктерін анықтау, зерделеу, жалпылау жоспарын қарау және бекіту.
· Педагогтердің жетістіктерін мониторингтеу нысандары мен әдістерін талқылау.
· Тәжірибені жинақтау және тарату.
            2.Жаңадан келген педагогтермен жұмысты жоспарлау. 
· Тәлімгерлік. Жас мамандарды сүйемелдеу жөніндегі іс-шаралар жоспарын ұсыну және бекіту. 
· Тәлімгерлік сызбасын талқылау және бекіту.
· Тәлімгерлерді тағайындау.
3.МДҰ базасында өткізілетін конкурстардың ережелерін қарау.
· Жоспарланған кәсіби және балалар конкурстарының тізімімен танысу.
· Қатысу шарттарын, бағалау критерийлерін және өткізу мерзімдерін талқылау.
· Ұсыныстар енгізу, ережелерді бекіту.

ТЫҢДАЛДЫ: 
     Балабақша әдіскері әдістемелік кеңестің «МДҰ педагогтерінің кәсіби жетістіктерін анықтау, зерделеу, жалпылау жоспарын қарау және бекіту» деп аталатын бірінші мәселесінде педагогтердің жетістіктерін мониторингтеу нысандары мен әдістерін талқылау және  тәжірибені жинақтау және тарату бойынша сөз болатынын айтты. Педагогтердің жетістіктерін мониторингтеу нысандары мен әдістерін талқылау бойынша, білім беру процестерін жетілдірудің жетекші бағыттарының бірі, қазіргі кезеңде, балабақша педагогтерін жұмылдыра отырып, білім беру сапасын дамыту және бақылау мониторингі арқылы мектепке дейінгі ұйымды басқару жүйесін жасақтау болып табылатынын айтты. Мониторинг – диагностика жүргізуге және болжамдалған нәтижелерге сәйкес балабақшаның оңтайлы қызмет етуін қамтамасыз етуге мүмкіндік беретін басқарудың маңызды жүйелерінің бірі. Мониторингтің көмегімен біз белгілі бағыттарды бақылай аламыз және іс жағдайының қиындықтарын тұжырымдаймыз, қалаған және шыққан нәтижелер арасындағы айырмашылықтар себебін түсінеміз, алға қойған мақсаттарға жету үшін не істеу керектігін ұғынамыз.
Мониторинг жүргізудің мақсаты:
Білім сапасын бақылау/көтеру;
Критериалды бағалау жүйесін енгізудегі қиындықтарды айқындау;
Білім стандартының орындалуын қадағалау;
Оқытудың жаңа әдіс - тәсілдерінің тиімділігін бағалау;
Өз педагогикалық іс-әрекетін ұштауына педагогтерді  ынталандыру.
     Тәжірибені жинақтау және тарату бойынша "Педагогтерді аттестаттаудан өткізу қағидалары мен шарттарын бекіту туралы" Қазақстан Республикасы Оқу-ағарту министрі 2025 жылғы 25 ақпандағы  № 32 Бұйрыққа қосымшасының  «Педагогтерді аттестаттаудан өткізу қағидалары мен шарттарына» 12-қосымшасында «Педагогтердің материалдарын (портфолионы) бағалау парағында» «Тәжірибені жинақтау және тарату»-деп аталатын 3-бөлімінің 3.1- бөлімшесінде көрсетілген. Онда: Ұсынылған оқу-әдістемелік материалдар немесе бағдарламалар сұралады. Педагог- модератор, педагог -сарапшы санаты үшін: Дидактикалық материалдар (тапсырмалар жинағы, сабақтарды әзірлеу (сабақтар, іс-шаралар) жұмыс дәптерлері, тренажерлер) немесе оқу, әдістемелік құралдар немесе әдістемелік ұсынымдар, ал педагог -зерттеуші үшін Оқу әдістемелік құралдар, әдістемелік ұсынымдар немесе авторлық бағлардамалар сұралады. Педагог- модератор, педагог -сарапшы, педагог- зерттеуші біліктілік санатына тапсыратын педагогтерден сұралатын құжаттың дәлелдемелердің болуы үшін оқу-әдістемелік кеңестің хаттамасынан үзінді, материалдарға сілтеме сұралады. Бұл құжаттар педагог -модератор санатына өтетін педагогтер үшін білім беру ұйымының әдістемелік кеңесінде қаралатыны айтылды. 
 
ШЕШІМ: 
1. Педагогтердің жетістіктерін мониторингтеу арқылы бағалау жүргізіліп, Білім стандартының орындалуын қадағалансын. 
2. Педагог -модератор санатына үміткер педагогтердің әдістемелік құралдары негізінде тәжірибе жинақталсын және таратылсын. 
2.ТЫҢДАЛДЫ:
      Күн тәртібінің екінші  мәселесі бойынша жаңадан келген педагогтермен жұмысты жоспарлау болатын. Біз жылдық жоспардың негізінде оқу жылының басында «Жас мамандармен жұмысты ұйымдастыру» жоспарын бекітіп қойған болатынбыз. Балабақшамызда қазіргі таңда жаңадан келген жас мамандырдың болмауына байланысты жоспарға ешқандай өзгеріс енгізілмейтінін айтты.  
ШЕШІМ: 
3. «Жас мамандармен жұмысты ұйымдастыру» жоспары бойынша жұмыс  жүргізілсін.
3.ТЫҢДАЛДЫ:
    Күн тәртібінің үшінші  мәселесі балабақша базасында өткізілетін конкурстардың ережелерін қарау, жоспарланған кәсіби және балалар конкурстарының тізімімен танысу, қатысу шарттарын, бағалау критерийлерін және өткізу мерзімдерін талқылауға арналатынын айтты. Балаларды ерте дамыту институтының сайты баршамызға қол жетімді екенінн айта келе, ондағы «Байқаулар» айдарында жарияланатын сайыстардың тізімін ұсынды:
·  «Әсемпаз болма әрнеге» мәнерлеп оқудан республикалық байқауын өткізу туралы ереже
· «Өнеріміз саған – Қазақстан!» республикалық фестивальді өткізу туралы ереже
· «Көңілді жаз!» республикалық байқауын өткізу туралы ереже
·  «Қазақшаң қалай, балақай?» республикалық байқауын өткізу ереже
·  «Менің елім – менің бақытты балалық шағым» республикалық байқауын өткізу туралы ереже
·  «Мен зерттеушімін» танымдық- зерттеушілік республикалық байқауын өткізу туралы ереже
· «Бақытты отбасы» республикалық байқауын өткізу туралы ереже
· «Шебер әке, өнерлі ана, еңбекқор бала» қолдан жасалған бұйымдар республикалық байқауын өткізу туралы ереже
· «Ханталапай» ұлттық ойындар республикалық байқауын өткізу туралы ереже
·  «Барлығына рақмет!» челленджін өткізу туралы ереже

ШЕШІМ: 
1. Балалар конкурстарының тізімі ұсынылсын;
2. Конкурстардың ережелері қаралып, балалардың жас ерекшеліктеріне сәйкес қатыстырылсын.
Меңгеруші/әдіскер:                                              Ш.Б. Бейсенбиева
